Burjassot passeja aquesta setmana entre flors i llibres
2025-07-24

La proximitat del Dia del Llibre, que se celebrarà el pròxim 23 d’abril, també festivitat de Sant Jordi fa que durant aquests dies, els llibres i les flors, especialment les roses, es convertisquen en els regals estrela entre parelles, amics, familiars i amants de la lectura. Per açò, la Regidoria de Promoció Econòmica de l’Ajuntament de Burjassot, que dirigeix Roc Senent vol posar en valor i promocionar les diferents llibreries i floristeries que existeixen a Burjassot i que poden convertir-se en la millor opció on adquirir, per part dels veïns i veïnes de Burjassot, aqueixos regals que estan buscant, en forma de llibre o de flor.

Per açò, i amb l’ànim de seguir promocionant la qualitat del comerç local, Promoció Econòmica suggereix la compra d’aquests articles en els establiments especialitzats en llibres i flors que tenim a Burjassot. Per a escollir aqueix llibre que es s’està buscant, els clients poden escollir entre Itelsa Papereria, Burjassot Llibres, Papereria Clips, Papereria Concòrdia, Papereria Arnau, Papereria Mendizábal, Kiosko Héctor i Kiosko Michel. Per tal de comprar roses fresques o les flors que es desitgen, els ciutadans i ciutadanes de Burjassot tenen a la seua disposició els establiments Flores Antonia, Lourdes Floristes, Floristeria Mercedes M. Joli o Madreselva.